Case ID: 1236311
Sentence 8: Kasasiya şikayətinin dəlilləri və tərəflərin izahatları: Cavabdeh ASC-nin vəkili V kasasiya şikayətini onunla əsaslandırmışdır ki, hazırki iş üzrə işə əvvəl baxan kasasiya instansiyası məhkəməsi birinci instansiya məhkəməsinin qətnaməsini qüvvədə saxlayan apelyasiya instansiya məhkəməsinin qətnaməsini ləğv edərkən qeyd etmişdir ki, bundan əvvəl işə baxan məhkəmələr tərəfindən mübahisəli torpaq sahəsinə hüquqmüəyyənedici əsasların hansı vaxtdan iddiaçıya və cavabdehə əvvəl və ya sonra verilməsi dəqiq müəyyən edilmədiyindən maddi və prosessual hüquq normaların tələbləri pozulmuş,bununla bağlı ali instansiya məhkəməsi müvafiq göstərişlərini vermişdir.Bundan başqa məhkəmə tərəfindən işə baxılan zaman mübahisəli torpaq sahəsinin yerləşdiyi ərazidə olan torpaq mülkiyyətçilərinin torpaq sahələrinin əvəzləşdirilməsi ilə bağlı səlahiyyətli müvafiq icra hakimiyyəti orqanları işə cəlb edilməmiş, iddiaçıya məxsus torpaq sahəsinə maneələrin "Cavabdeh" ASC tərəfindən deyil, həmin ərazinin yerli özünüidarə və müvafiq icra hakimiyyəti orqanı tərəfindən törədilməsi ilə bağlı məsələnin araşdırılıb hüquqi qiymət verilməməsini qeyd etmiş, bununla bağlı da öz göstərişlərini vermişdir.Lakin işə təkrar baxan apelyasiya instansiyası məhkəməsi işin qeyd edilən hallarını tam aydınlaşdıra və buna düzgün hüquqi qiymət vermə bilməmişdir, bundan başqa yerli özünüidarə və müvafiq icra hakimiyyəti orqanlarını işə cəlb etsə də onların iştirakını təmin edə bilməmiş, bununla da mübahisəli torpaq sahəsində maneələrin kim tərəfindən törədilməsi məsələsi açıq qalmış, belə olan halda ali instansiya məhkəməsinin müvafiq göstərişləri yerinə yetirilməmiş qalmışdır.Səhmdar Cəmiyyət Bakı şəhər İcra hakimiyyəti tərəfindən ayrılmış ərazidə yalnız 2 su anbarının tikintisini həyata keçirmişdir.